B4-0231/98

Ψήφισμα σχετικά με τη σύλληψη του Etienne Tshisekedi στη Λαΐκή Δημοκρατία του Κογκό

Το Ευρωπαΐκό Κοινοβούλιο,

- έχοντας υπόψη το ψήφισμά του, της 15ης Ιανουαρίου 1998, σχετικά με την παραβίαση των δικαιωμάτων του ανθρώπου στη Λαΐκή Δημοκρατία του Κογκό ((ΣΠ της ημερομηνίας αυτής, Μέρος ΙΙ, σημείο 12.γ))), με το οποίο εζητείτο η απελευθέρωση των αντιπάλων του καθεστώτος του προέδρου Kabila, μεταξύ των οποίων οι κ.κ. Z'ahidi Ngoma και Nsala,

Α. λαμβάνοντας υπόψη ότι οι αντίπαλοι αυτοί του καθεστώτος όχι μόνο δεν έχουν απελευθερωθεί αλλά, δύο από αυτούς (Z'ahidi Ngoma και Joseph Olengakoy, ιδρυτής των Ιδρυτικών Δυνάμεων της Ιεράς Ένωσης) απομακρύνθηκαν από την πρωτεύουσα στις 30 Ιανουαρίου 1998 και μεταφέρθηκαν στη φυλακή του Λουμπουμπάσι, χωρίς από τότε να υπάρχει καμία πληροφορία για την τύχη τους,

Β. λαμβάνοντας υπόψη τη σύλληψη στην Κινσάσα, στις 12 Φεβρουαρίου 1998, του ηγέτη της αντιπολίτευσης Etienne Tshisekedi, καθώς και τις βιαιότητες που υπέστη ο ίδιος και οι δικοί του από τους στρατιωτικούς που ήλθαν να τον συλλάβουν,

Γ. λαμβάνοντας υπόψη ότι εν συνεχεία εξορίστηκε στην επαρχία του Κασάι χωρίς να γνωστοποιηθεί καμία κατηγορία εναντίον του,

Δ. λαμβάνοντας υπόψη ότι περί τα εξήντα ενεργά στελέχη της Ένωσης για τη Δημοκρατία και την Κοινωνική Πρόοδο (UPDS), της οποίας ιδρυτής είναι ο E. Tshesekedi, συνελήφθησαν επίσης,

Ε. λαμβάνοντας υπόψη ότι οι Αρχές της Λαΐκής Δημοκρατίας του Κογκό προειδοποίησαν ότι οιαδήποτε εμμονή στη μή τήρηση της απαγόρευσης κάθε πολιτικής δραστηριότητας θα τιμωρηθεί αυστηρά,

ΣΤ. υπενθυμίζοντας την ανάγκη υπαγωγής κάθε είδους διεθνούς βοήθειας προς τη Λαΐκή Δημοκρατία του Κογκό στην πραγματοποιηθείσα πρόοδο όσον αφορά το σεβασμό των δικαιωμάτων του ανθρώπου και την εφαρμογή μιας γνήσιας διαδικασίας εκδημοκρατισμού στη χώρα αυτή,

Ζ. υπενθυμίζοντας ότι και αρκετά άλλα στελέχη της αντιπολίτευσης φυλακίστηκαν τους τελευταίους μήνες, συγκεκριμένα οι Arthur Zahidi Ngoma, Πρόεδρος των Δυνάμεων του Μέλλοντος, Joseph Olenghankoy, ιδρυτής των ιδρυτικών δυνάμεων της Ιερής Ένωσης, και μεταφέρθηκαν αμφότεροι στην επαρχία της Κατάγκα,

1. καταδικάζει εντονότατα τη σύλληψη του Etienne Tshisekedi, που εγγράφεται στο πλαίσιο εσκεμμένης πολιτικής των Αρχών της Λαΐκής Δημοκρατίας του Κογκό να αποκεφαλίσουν όλα τα αντιπολιτευτικά κινήματα, φυλακίζοντας και απομακρύνοντας τους ηγέτες τους από την πρωτεύουσα 7

2. ζητεί την άμεση και άνευ όρων απελευθέρωση του Etienne Tshisekedi και των άλλων στελεχών που συνελήφθησαν μαζί του, καθώς και όλων των πολιτικών κρατουμένων στη Λαΐκή Δημοκρατία του Κογκό, όπως π.χ. των Arthur Ngoma και Josef Olenghankoy 7

3. υπενθυμίζει στις Αρχές της Λαΐκής Δημοκρατίας του Κογκό ότι ετέθησαν βασικοί όροι για την επανάληψη της ενίσχυσης που χορηγεί η Ευρωπαΐκή Ένωση 7 ότι η βοήθεια δεν μπορεί επ' ουδενί να χορηγηθεί εφόσον συνεχίζονται αυτού του είδους οι μέθοδοι εκφοβισμού και καταπίεσης των πολιτικών κινημάτων για την υπεράσπιση των δικαιωμάτων του ανθρώπου και της ελευθερίας του Τύπου 7

4. παροτρύνει τις Αρχές της Λαΐκής Δημοκρατίας του Κογκό να αποκαταστήσουν πάραυτα τις θεμελιώδεις αρχές του κράτους δικαίου όπως και την ελευθερία άσκησης πολιτικών δραστηριοτήτων 7

5. καλεί την Επιτροπή, το Συμβούλιο και τα κράτη μέλη να επιδείξουν μέγιστη αυστηρότητα, στο πλαίσιο όλων των διεθνών οργανισμών, ώστε να τηρηθούν οι όροι που ετέθησαν προκειμένου να αποκατασταθεί η ομαλότητα στις σχέσεις με τη Λαΐκή Δημοκρατία του Κογκό 7

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τους συμπροέδρους της Συνέλευσης Ίσης Εκπροσώπησης ΑΚΕ-ΕΕ καθώς και στις Αρχές της Λαΐκής Δημοκρατίας του Κογκό.